السلام عليكم ورحمة الله وبركاته. اهلا بكم في حلقة جديدة من برنامج زكاتي. وكنت اتكلمت معكم المرة اللي فاتت ان احنا هنتكلم في سلسلة الحلقات عن زكاة الشركات. طيب اول ما هتسمع كلمة زكاة الشركات هتبقى مش متخيل الموضوع يتحسب ازاي. هل الموضوع صعب في حساب الزكاة؟ ولا الموضوع سهل؟ لأ ان شاء الله الموضوع سهل بس هنحط له بعض
الخطوات اللي هنشتغل عليها. قبل ما نمشي في خطوات الزكاة عندنا حاجة ممكن يكون كل الناس عارفينها بس ممكن نراجعها مع بعض شوية وفي حاجة اسمها النصاب وفي حاجة اسمها الحول. الحول معروف ان هو
سنة هجرية. طيب ممكن تكون مع الشركات سنة ميلادية وهنقول الفرق ما بينهم ان شاء الله وازاي تعملها حسابيا. يبقى السنة مقصود بها الحول الحول المقصود به حول الهجري يعني سنة
وبعد كده لو سنة ميلادية عشان ظروف الشركات هنقول هنعدلها ازاي. النقطة التانية آآ النصاب. النصاب بيختلف من آآ نوع حسب نوع النشاط او حسب النوع المالي اللي احنا بنشتغل عليه. فممكن يكون النصاب خمسة وتمانين جرام دهب. لو انا بشتغل على زكاة الدهب
طبعا عيار اربعة وعشرين. وممكن يكون النصاب نصاب فضة. وممكن يكون نصاب زروع. وممكن يكون النصاب نصاب عروض التجارة. طب هل عروض التجارة هتقاس على زكاة الدهب ولا تقاس على الفضة؟ هيخلينا نقول ان احنا بنوحد النصاب بتاعنا وهو نصاب الذهب عشان احنا بنتعامل مع الشركات. فالنصاب اللي احنا هنشتغل
عليه خمسة وتمانين جرام دهب عيار اربعة وعشرين. يبقى اول ما يكون المال بتاعك يصل الى قيمته خمسة وتمانين جرام دهب عيار اربعة وعشرين. يبقى ده المال بلغ النصاب. اول ما يبلغ النصاب بنحسب حول. حول يعني ايه؟ يعني
هجرية. السنة الهجرية دي هل من اول ما يبلغ المال النصاب هحسب الزكاة ولا لازم يحول عليها الحولاء؟ لازم يحول عليها الحول. طيب هل الزكاة بتكون على الزيادة عن النصاب ولا على كل المال لأ على كل المال. يعني لو انت رأس مالك ميت الف جنيه والنصاب هو مسلا خمسة وتمانين الف جنيه مش الزكاة على الخمستاشر لأ الزكاة
على الميت الف كلها ودي من ضمن المشاكل والاخطاء اللي ممكن تواجه بعض الناس. يبقى احنا عرفنا كده النصاب وعرفنا الحول وان الزكاة بتكون على المال كله مش على المبلغ الايه؟ الزيادة. طيب بعد ما هعرف النصاب وبعد ما هعرف الحول لازم اعرف معلومتين مهمين جدا جدا
ودي هنستخدمها كتير في الحلقات بتاعتنا. حاجة اسمها الاموال الزكوية. وحاجة اسمها الالتزامات واجبات الخصم. وحاجة اسمها وعاء الزكاة وحاجة اسمها نسبة الزكاة. يبقى احنا عندنا اربع الفاز هنشتغل عليهم طول التلاتين حلقة ان شاء الله
اول حاجة الاموال الزكوية. الاموال الزكوية مقصود بها الاموال الخاضعة للزكاة يعني مسلا عروض التجارة زي البضاعة الاصول اللي هي ممكن اكون بستسمرها زي النقدية زي الفلوس اللي موجودة في البنك زي الدهب اللي معي زي
الفضة كل دي بيسموها الاموال الزكوية. فيه حاجة تانية على النقيض التاني اسمها الالتزامات واجبات الخصم والالتزامات او الديون اللي هي ممكن تكون علي اللي هي تكون خاصة بسنة الحول او خاصة بالسنوات القادمة. هنعمل فيها ايه؟ ان شاء الله هناخدها بالتفصيل. فبقى
انا عندي الاموال الزكوية وبقى عندي الالتزامات واجبة الخصم هطرحهم من بعض هيدوني حاجة اسمها وعاء الزكاة وعاء الزكاة ده اللي انا هاقارنه بالنصاب اللي احنا قلنا عليه خمسة وتمانين جرام دهب عيار اربعة وعشرين. وازا بلغ النصاب وحال عليه الحول ففيه الزكاة. هاحسب النصاب ده
بنسبة كم الاول النسبة الاساسية اللي هنشتغل عليها اتنين ونص في المية لو احنا شغالين على الحول الهجري واتنين وخمسمية سبعة وسبعين من الف في المية لو انا شغال على الحول الميلادي. طيب
النصاب ده هيتغير؟ هل النسبة بتاعة الزاكرة هتتغير؟ ده اللي هنشوفه ان شاء الله في الحلقات الجاية واحنا بنتكلم عن انواع الاموال الزكوية وتقسيمات الاموال الزكوية في الفقه اسلامي اشوفكم على خير وان شاء الله تابعونا في الحلقات القادمة. السلام عليكم ورحمة الله وبركاته